|  |
| --- |
|  |

Vejledning til anvendelse af betalingskort i Albertslund Kommune

Ved anvendelse af betalingskort skal kortholder være opmærksom på følgende forhold:

1. Kortet er personligt og må kun anvendes af kortholderen. Alle formelle krav om anvendelsen af kort fremgår af en folder fra Danske Bank, som bliver medsendt i forbindelse med udstedelse af kort.
2. Kortet bør udelukkende anvendes i de tilfælde, hvor det ikke er muligt at få en elektronisk faktura.

Det fremgår af kommunens retningslinjer for bestilling af varer og ydelser:

*”Principielt modtager det offentlige kun fakturer fremsendt elektronisk. Køb af varer og ydelser skal i videst muligt udstrækning ske via elektronisk fakturering. Køb via betalings/kreditkort skal derfor minimeres mest muligt. Leverandøren skal sende fakturaen til bestillers EAN-nummer.”*

*Link:* [http://medarbejdersiden.albertslund.dk/vejledning-og-support/økonomi/vejledninger-økonomi/](http://medarbejdersiden.albertslund.dk/vejledning-og-support/%C3%B8konomi/vejledninger-%C3%B8konomi/)

Yderligere fremgår det af spillereglerne, at kontante midler kun må anvendes i følgende situationer:

”*kun anvendes til at afholde mindre uafviselige udgifter - primært i tilfælde, hvor der er et pædagogisk sigte forbundet hermed”*

1. Alle køb skal være dokumenteret, hvilket følger af almindelig administrativ praksis. Der kan ydermere henvises til Bilag 3 i ”Spilleregler for god økonomistyring”, i afsnittet om forskudskasser.
2. Hvis der er hævet et beløb på betalingskortet, der er større end det registrerede køb skal differencen overføres til samme bankkonto enten via netbank eller ved en fysisk indsættelse af restbeløbet i banken. Den afstemningsansvarlige kan således lave afstemningen.
3. Hvis der opstår differencer i forbindelsen med afstemningen skal afstemningsansvarlig tage stilling til, om der er tale om svig, forglemmelse eller en administrativ fejl. I tilfælde af svig kontaktes politiet. I tilfælde af administrative fejl udfyldes tro- og loveerklæringen.
4. Det er ikke forbudt at handle med betalingskort, selv om man har kundekort. Det er op til de enkelte afdelinger, hvilket kort der anvendes så længe det fremgår af afdelingen praksis.

Henvisning til spilleregler for god økonomistyring i Albertslund Kommune:

[http://medarbejdersiden.albertslund.dk/vejledning-og-support/økonomi/spilleregler-for-god-oekonomistyring/](http://medarbejdersiden.albertslund.dk/vejledning-og-support/%C3%B8konomi/spilleregler-for-god-oekonomistyring/)